Document ID: 31995D0081

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαρτίου 1995 για την τροποποίηση της απόφασης 94/205/ΕΚ για τον καθορισμό ειδικών όρων για την εισαγωγή κατεψυγμένων ή μεταποιημένων οστράκων Saint Jacques και άλλων κτενίων (Pectinidae) καταγωγής Ιαπωνίας (Κείμενο που παρουσιάζει ενδιαφέρον για τον ΕΟΧ) (95/81/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/493/ΕΟΚ του Συμβουλίου της 22ας Ιουλίου 1991 για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την πράξη προσχώρησης της Νορβηγίας, της Αυστρίας, της Φινλανδίας και της Σουηδίας και ιδίως το άρθρο 11 παράγραφος 5, Εκτιμώντας: ότι ο κατάλογος των εγκεκριμένων από την Ιαπωνία εγκαταστάσεων για την εισαγωγή κατεψυγμένων ή μεταποιημένων οστράκων Saint Jacques κατά άλλων κτενίων (Pectinidae) στην Κοινότητα θεσπίστηκε στην απόφαση 94/205/ΕΚ της Κοινότητας (2) 7 ότι οι εγκαταστάσεις στον εν λόγω κατάλογο είχαν εγκριθεί μέχρι τις 31 Δεκεμβρίου 1994 7 ότι ο κατάλογος αυτός μπορεί να τροποποιηθεί μετά τη διαβίβαση ενός νέου καταλόγου από την αρμόδια αρχή της Ιαπωνίας 7 ότι η αρμόδια αρχή της Ιαπωνίας διαβίβασε στα τέλη Δεκεμβρίου 1994 ένα νέο κατάλογο στον οποίο τροποποιούνται οι πληροφορίες στις οκτώ εγκαταστάσεις 7 ότι, μετά την εισδοχή νέων κρατών μελών στην Κοινότητα, έχουν ανακύψει σοβαρά πρακτικά προβλήματα τα οποία δεν επέτρεψαν έγκαιρη τροποποίηση της απόφασης 94/205/ΕΚ 7 ότι είναι απαραίτητο να επιτραπούν οι εισαγωγές προϊόντων τα οποία κατεψύχθησαν ή επεξεργάσθηκαν μετά την 1η Ιανουαρίου, με σκοπό να αποφευχθεί μια αδικαιολόγητη και σοβαρή απώλεια για τις επιχειρήσεις λόγω της διακοπής των εισαγωγών 7 ότι, συνεπώς, είναι αναγκαίο να τροποποιηθεί ο κατάλογος των εγκεκριμένων εγκαταστάσεων 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Από την 1η Ιανουαρίου 1995 το παράρτημα Γ της απόφασης 94/205/ΕΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 17 Μαρτίου 1995.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 1258
956
87
2106
3544
3156
4416
6205

EuroVoc IDs (Expanded): 1258
956
87
2106
3544
3156
4416
6205

Dataset Source: meu

Split: train